Source: https://podnikam.sk/preddavky-dan-prijmov-fyzickej-osoby-roku-2016/
Timestamp: 2020-01-18 00:43:59+00:00
Document Index: 5075818

Matched Legal Cases: ['§ 5', '§ 6', '§ 5', '§ 6', '§ 6', '§ 7', '§ 8', '§ 43', '§ 35', '§ 5', '§ 6', '§ 5', '§ 5', '§ 6', '§ 5', '§ 5', '§ 6', '§ 5', '§ 5', '§ 6', '§ 5', '§ 6', '§ 5', '§ 5', '§ 5', '§ 5', '§ 6', '§ 6', '§ 5', '§ 5', '§ 6', '§ 34', '§ 6']

Preddavky na daň z príjmov fyzickej osoby v roku 2016 | Podnikam.sk '); document.write(''); }
Preddavky na daň z príjmov fyzických osôb 2016 a platenie preddavkov na daň z príjmov fyzických osôb ovplyvňuje posledná daňová povinnosť daňovníka. V závislosti od jej výšky vzniká daňovníkom ­– fyzickým osobám povinnosť platiť preddavky na daň z príjmov počas preddavkového obdobia.
Kedy vzniká povinnosť platiť preddavky
ak posledná známa daňová povinnosť daňovníka presiahla 2 500 eur,
preddavky platí daňovník v priebehu preddavkového obdobia.
sa počíta len z príjmov zo závislej činnosti, príjmov z podnikania a z inej samostatnej zárobkovej činnosti, príjmov z prenájmu a z príjmov z použitia diela a z použitia umeleckého výkonu, t. j. platenie preddavokov ovplyvňujú len príjmy podľa § 5 a § 6 zákona o dani z príjmov,
Posledná známa daňová povinnosť je daň, ktorá sa vypočíta:
zo súčtu čiastkových základov dane z príjmov zo závislej činnosti (§ 5) a z príjmov z podnikania a z inej samostatnej zárobkovej činnosti ( § 6 ods. 1 a 2) zníženého o odpočet daňovej straty a z príjmov z prenájmu (6 ods. 3) a z príjmov z použitia diela a z použitia umeleckého výkonu (§ 6 ods. 4 zákona o dani z príjmov),
základ dane sa zníži o nezdaniteľnú časť základu dane na daňovníka platnú v zdaňovacom období, na ktoré sú platené preddavky (3 803,33 eura),
na výpočet dane sa použije sadzba dane platná v zdaňovacom období, na ktoré sú platené preddavky na daň,
takto vypočítaná daň sa zníži iba o daňový bonus.
je obdobie od prvého dňa nasledujúceho po uplynutí lehoty na podanie daňového priznania za predchádzajúce zdaňovacie obdobie do posledného dňa lehoty na podanie daňového priznania v nasledujúcom zdaňovacom období,
ak nemá daňovník predĺženú lehotu na podanie daňového priznania (podáva daňové priznanie do 31.3.2016), trvá preddavkové obdobie od 1.4.2016 do 31.3.2017,
ak má daňovník predĺženú lehotu na podanie daňového priznania napr. do 30.8.2016, trvá preddavkové obdobie od 1.9.2016 do 31.3.2017.
Kedy daňovník neplatí preddavky na daň
Ak v predchádzajúcom zdaňovacom období poberal len príjmy:
z kapitálového majetku (§ 7 ZDP), alebo
ostatné príjmy (§ 8 ZDP), alebo
z ktorých sa daň vyberá zrážkou podľa § 43 ZDP, alebo
zo závislej činnosti zdaňované preddavkovým spôsobom podľa § 35 ZDP,
alebo mal kombináciu uvedených príjmov,
ak okrem iných druhov príjmov dosahuje aj príjmy zo závislej činnosti a tento čiastkový základ dane tvorí viac ako 50 % zo súčtu čiastkových základov dane zo závislej činnosti (podľa § 5), z podnikania a inej samostatnej zárobkovej činnosti, z prenájmu a z použitia diela a z použitia umeleckého výkonu (podľa § 6),
ak jeho posledná známa daňová povinnosť nepresiahla sumu 2 500 eur.
Druhy preddavkov – preddavky na daň 2016
ak posledná známa daňová povinnosť daňovníka presiahla 2 500 eur a nepresiahla 16 600 eur,
platia sa vo výške 1/4 poslednej známej daňovej povinnosti,
sú splatné do konca každého kalendárneho štvrťroka,
ak posledná známa daňová povinnosť daňovníka presiahla 16 600 eura,
platia sa vo výške 1/12 poslednej známej daňovej povinnosti,
sú splatné do konca každého kalendárneho mesiaca.
Ak jedným z čiastkových základov dane v daňovom priznaní za rok 2015 je aj čiastkový daň z príjmov zo závislej činnosti podľa § 5 zákona o dani z príjmov, je potrebné urobiť percentuálny prepočet podielu čiastkového základu dane zo závislej činnosti na súčte čiastkových základov dane podľa § 5 a § 6 zákona o dani z príjmov.
Ak čiastkový základ dane z príjmov zo závislej činnosti podľa § 5 zákona o dani z príjmov tvorí viac ako 50 % zo súčtu čiastkových základov dane podľa § 5 a § 6 zákona o dani z príjmov, daňovník preddavky na daň neplatí.
Ak čiastkový základ dane z príjmov zo závislej činnosti podľa § 5 zákona o dani z príjmov tvorí 50 % a menej zo súčtu čiastkových základov dane podľa § 5 a § 6 zákona o dani z príjmov, preddavky na daň sa platia v polovičnej výške.
Daňovník dosiahol čiastkové základy dane podľa § 5 zákona o dani z príjmov vo výške 7 230 eur a podľa § 6 ods. 1 a 2 zákona o dani z príjmov vo výške 29 540 eur. Daňový bonus si uplatňoval na 1 dieťa za celý rok vo výške 256,92 eura. V predchádzajúcich zdaňovacích obdobiach nedosiahol stratu.
Výpočet poslednej daňovej povinnosti:
Základ dane: 7 230 + 29 540 = 36 770
Základ dane znížený o nezdaniteľnú časť základu dane na daňovníka: 36 770 – 3 803,33 = 32 966,67
Výpočet dane: 19 % zo sumy 32 966,67 = 6 263,66 (zaokrúhľuje sa na eurocenty nadol)
Posledná známa daňová povinnosť znížená o daňový bonus: 6 263,66 – 256,92 = 6 006,74
Keďže posledná daňová povinnosť je vyššia ako 2 500 € a nižšia ako 16 600 €, vzniká daňovníkovi povinnosť platiť štvrťročné preddavky na daň vo výške ¼ zo sumy poslednej známej daňovej povinnosti, t. j. 6 006,74/4 = 1 501,685 €.
Vzhľadom na to, že daňovník dosiahol aj príjmy zo závislej činnosti podľa § 5 zákona o dani z príjmov, je potrebné zistiť podiel čiastkového základu dane z týchto príjmoch na celkových príjmoch.
Výpočet percentuálneho podielu čiastkového základu dane podľa § 5 zákona o dani z príjmov:
(čiastkový základ dane podľa § 5/čiastkový základ dane podľa § 5 + § 6 ods. 1 a 2 + § 6 ods. 3 a 4) x 100 = (7 230/7 230 + 29 540) x 100 = 19,66 %
Čiastkový základ dane z príjmov podľa § 5 tvorí menej ako 50 % zo súčtu čiastkových základov dane podľa § 5 a § 6 zákona o dani z príjmov, preto sa vypočítané preddavky na daň budú platiť v polovičnej výške.
Výška štvrťročných preddavkov 1 501,685 € sa preto zníži na polovičnú výšku, t. j. 1 501,685/2 = 750,8423 = 750,84 €. Daňovník bude platiť štvrťročné preddavky vo výške 750,84 €.
ak daňovník skončil podnikanie, inú samostatnú zárobkovú činnosť, prenájom, poberanie príjmov z použitia diela a použitia umeleckého výkonu a výkon závislej činnosti a poberanie príjmov, z ktorých sa platia preddavky na daň podľa § 34 ods. 6 a 7, nie je povinný platiť preddavky na daň od platby preddavku, ktorá je splatná po dni, v ktorom došlo k zmene rozhodujúcich skutočností; tieto skutočnosti oznámi správcovi dane,
daňovník s príjmami z použitia diela a použitia umeleckého výkonu (§ 6 ods. 4) je tiež povinný oznámiť skončenie poberania príjmov správcovi dane,
nezabudnite ani na záverečnú kontrolu daňového priznania – pre istotu.
PodnikamPodnikám popri prácipreddavky na daň z príjmuPrémiový obsah